CELEX: 32020R0288
Language: el
Date: 2020-02-28 00:00:00
Title: Εκτελεστικός Κανονισμός (ΕΕ) 2020/288 της Επιτροπής της 28ης Φεβρουαρίου 2020 για την 311η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

2.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 61/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/288 ΤΗΣ ΕΠΙΤΡΟΠΗΣ
         της 28ης Φεβρουαρίου 2020
         για την 311η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
                  
               
                     (2)
                  
                  
                     Στις 23 Φεβρουαρίου 2020 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει δύο καταχωρίσεις στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
                  
               
                     (3)
                  
                  
                     Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.
                  
               
                     (4)
                  
                  
                     Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, αυτός θα πρέπει να τεθεί σε ισχύ αμέσως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Φεβρουαρίου 2020.
            
               
                  Για την Επιτροπή
               
               
                  εξ ονόματος της Προέδρου,
               
               
                  Ασκών καθήκοντα Γενικού Διευθυντή
               
               
                  Γενική Διεύθυνση Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών
               
            
         
         
            (1)  ΕΕ L 139 της 29.5.2002, σ. 9.
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΚ) αριθ. 881/2002, προστίθενται οι ακόλουθες καταχωρίσεις υπό τον τίτλο «Νομικά πρόσωπα, ομάδες και οντότητες»:
            
                        1.
                     
                     
                        «Islamic State West Africa Province (ISWAP) (άλλως: α) Islamic State in Iraq and the Levant – West Africa (ISIL-WA)· β) Islamic State of Iraq and Syria – West Africa (ISIS-WA)· γ) Islamic State of Iraq and Syria West Africa Province (ISISWAP)· δ) Islamic State of Iraq and the Levant – West Africa). Άλλες πληροφορίες: συνδέεται με το Islamic State in Iraq and the Levant (αναφερόμενο ως Αλ Κάιντα στο Ιράκ). Σχηματίστηκε τον Μάρτιο του 2015 από τον Abubakar Shekau. Ομάδα που αποσχίστηκε από την Jama’atu Ahlis Sunna Lidda’Awati Wal-Jihad (Boko Haram). Έχει διαπράξει τρομοκρατικές επιθέσεις στη Νιγηρία. Ημερομηνία κατονομασίας που αναφέρεται στο άρθρο 7ε στοιχείο ε): 23.2.2020.»
                     
                  
                        2.
                     
                     
                        «Islamic State in the Greater Sahara (ISGS) (άλλως: α) Islamic State in Iraq and Syria – Greater Sahara (ISIS-GS)· β) Islamic State of Iraq and Syria – Greater Sahara (ISIS-GS)· γ) Islamic State of Iraq and the Levant - Greater Sahara (ISIL-GS)· δ) Islamic State of the Greater Sahel· ε) ISIS in the Greater Sahel· στ) ISIS in the Greater Sahara· ζ) ISIS in the Islamic Sahel). Άλλες πληροφορίες: σχηματίστηκε τον Μάιο του 2015 από τον Adnan Abu Walid al-Sahraoui. Συνδέεται με το Islamic State in Iraq and the Levant (αναφερόμενο ως Αλ Κάιντα στο Ιράκ). Ομάδα που αποσχίστηκε από την Al-Mourabitoun. Έχει διαπράξει τρομοκρατικές επιθέσεις στο Μάλι, τον Νίγηρα και την Μπουρκίνα Φάσο. Ημερομηνία κατονομασίας που αναφέρεται στο άρθρο 7ε στοιχείο ε): 23.2.2020.»